**คำสงวนสิทธิ์ (Disclaimer) และวัตถุประสงค์ในการเก็บรวบรวม ใช้ เปิดเผยข้อมูลส่วนบุคคล**

**สำหรับการแจ้งการเป็นผู้ถือหุ้นรายใหญ่/การดำรงตำแหน่ง**

ตามที่ผู้ยื่นคำขออนุญาตประกอบธุรกิจ/ผู้ประกอบธุรกิจที่มิใช่สถาบันการเงินแจ้งการเป็นผู้ถือหุ้นรายใหญ่หรือการดำรงตำแหน่งกรรมการ หรือผู้มีอำนาจในการจัดการของผู้ยื่นคำขออนุญาตประกอบธุรกิจ/ผู้ประกอบธุรกิจ หรือการดำรงตำแหน่งกรรมการ หุ้นส่วนผู้จัดการ หรือผู้มีอำนาจในการจัดการของบริษัทแม่ของผู้ยื่นคำขออนุญาตประกอบธุรกิจ/ผู้ประกอบธุรกิจ โดยส่งข้อมูลและเอกสารที่เกี่ยวข้องมายังธนาคารแห่งประเทศไทย เพื่อให้ธนาคารแห่งประเทศไทยพิจารณาคุณสมบัติและความเหมาะสมในการเป็นผู้ถือหุ้นรายใหญ่ หรือการดำรงตำแหน่งดังกล่าวตามกฎหมายที่เกี่ยวข้องกำหนดไว้ รวมถึงเพื่อประโยชน์ในการกำกับดูแลและตรวจสอบของธนาคารแห่งประเทศไทยตามกฎหมายที่เกี่ยวข้อง นั้น

ธนาคารแห่งประเทศไทยจะเก็บรวบรวม ใช้ เปิดเผยข้อมูลส่วนบุคคลของผู้ถือหุ้นรายใหญ่ กรรมการ หรือผู้มีอำนาจในการจัดการของผู้ยื่นคำขออนุญาตประกอบธุรกิจ/ผู้ประกอบธุรกิจ หรือกรรมการ หุ้นส่วนผู้จัดการ หรือผู้มีอำนาจในการจัดการของบริษัทแม่ของผู้ยื่นคำขออนุญาตประกอบธุรกิจ/ผู้ประกอบธุรกิจและผู้ที่เกี่ยวข้องในเอกสารหลักฐานที่นำส่งผ่านระบบงานการขออนุญาตทำธุรกรรมทางการเงินและการรายงานตามเงื่อนไข (ระบบ e-Application) และผ่านช่องทางอื่น ตามที่ธนาคารแห่งประเทศไทยกำหนด เพื่อให้ธนาคารแห่งประเทศไทยใช้ประกอบการพิจารณา เช่น ชื่อ-นามสกุล เลขประจำตัวประชาชน หรือเลขที่หนังสือเดินทาง วันเดือนปีเกิด รวมถึงข้อมูลส่วนบุคคลเกี่ยวกับประวัติอาชญากรรม เป็นระยะเวลาเท่าที่จำเป็นเพื่อให้บรรลุวัตถุประสงค์ข้างต้น

ทั้งนี้ ข้อมูลส่วนบุคคลของผู้ถือหุ้นรายใหญ่ กรรมการ หรือผู้มีอำนาจในการจัดการของผู้ยื่นคำขออนุญาตประกอบธุรกิจ/ผู้ประกอบธุรกิจ หรือกรรมการ หุ้นส่วนผู้จัดการ หรือผู้มีอำนาจในการจัดการของบริษัทแม่ของผู้ยื่นคำขออนุญาตประกอบธุรกิจ/ผู้ประกอบธุรกิจ และผู้ที่เกี่ยวข้อง อาจถูกเปิดเผย ส่ง หรือโอนไปยังหน่วยงานของรัฐที่มีอำนาจกำกับดูแล รวมถึงหน่วยงานอื่นที่เกี่ยวข้อง เพื่อประโยชน์ในการตรวจสอบความครบถ้วนถูกต้องของข้อมูล การปฏิบัติตามกฎหมายที่เกี่ยวข้องตลอดจนเพื่อความร่วมมือระหว่างองค์กรที่กำกับดูแล

อนึ่ง ผู้ถือหุ้นรายใหญ่ กรรมการ หรือผู้มีอำนาจในการจัดการของผู้ยื่นคำขออนุญาตประกอบธุรกิจ/ผู้ประกอบธุรกิจ หรือกรรมการ หุ้นส่วนผู้จัดการ หรือผู้มีอำนาจในการจัดการของบริษัทแม่ของผู้ยื่นคำขออนุญาตประกอบธุรกิจ/ผู้ประกอบธุรกิจ และผู้ที่เกี่ยวข้อง มีสิทธิในฐานะเจ้าของข้อมูลส่วนบุคคลตามที่กฎหมายกำหนดไว้ โดยสามารถศึกษารายละเอียดเพิ่มเติมได้จากพระราชบัญญัติคุ้มครองข้อมูลส่วนบุคคล พ.ศ. 2562

**ข้อมูลติดต่อของธนาคารแห่งประเทศไทย**

ฝ่ายกำกับธุรกิจสถาบันการเงิน

สถานที่ติดต่อ : 273 ถนนสามเสน แขวงวัดสามพระยา เขตพระนคร กทม. 10200

ช่องทางและวิธีการติดต่อ : (โทร. 0 2356 7373, 0 2356 7845/ [RBS2-FIBSD@bot.or.th](mailto:RBS2-FIBSD@bot.or.th))

**ข้อมูลติดต่อของเจ้าหน้าที่คุ้มครองข้อมูลส่วนบุคคล ธนาคารแห่งประเทศไทย** (Data Protection Officer : DPO)

เจ้าหน้าที่คุ้มครองข้อมูลส่วนบุคคล ธนาคารแห่งประเทศไทย

สถานที่ติดต่อ : 273 ถนนสามเสน แขวงวัดสามพระยา เขตพระนคร กทม. 10200

ช่องทางและวิธีการติดต่อ : [DPO@bot.or.th](mailto:DPO@bot.or.th)

**คำรับรองของบุคคลที่แจ้งการเป็นผู้ถือหุ้นรายใหญ่/การดำรงตำแหน่ง**

**ข้าพเจ้า** .......…… (ชื่อ - นามสกุล/ชื่อนิติบุคคลที่ให้คำรับรอง).......…… **ที่** .......…… (ชื่อผู้ยื่นคำขออนุญาต ประกอบธุรกิจ/ผู้ประกอบธุรกิจ) .......…… **แจ้งการเป็น** .......…… (ผู้ถือหุ้นรายใหญ่/กรรมการ/หุ้นส่วนผู้จัดการ/ผู้มีอำนาจในการจัดการ) .......…… **ของ** .......……(ชื่อผู้ยื่นคำขออนุญาตประกอบธุรกิจ/ผู้ประกอบธุรกิจ หรือชื่อบริษัทแม่ของผู้ยื่นคำขออนุญาตประกอบธุรกิจ/ผู้ประกอบธุรกิจ).............…… ขอรับรองและให้ความยินยอม ดังต่อไปนี้

1. ข้าพเจ้าขอรับรองว่าข้าพเจ้ามีคุณสมบัติครบถ้วนและไม่มีลักษณะต้องห้ามตามที่กำหนดใน ประกาศกระทรวงการคลัง และประกาศธนาคารแห่งประเทศไทยที่เกี่ยวข้อง

2. ข้าพเจ้าขอรับรองว่าข้อมูลและเอกสารหลักฐานที่นำส่งผ่านระบบงานการขออนุญาตทำธุรกรรมทางการเงินและการรายงานตามเงื่อนไข (ระบบ e-Application) และผ่านช่องทางอื่นเพื่อให้ ธนาคารแห่งประเทศไทยใช้ประกอบการพิจารณานั้น ถูกต้อง ครบถ้วน เป็นความจริง และ เป็นปัจจุบัน นอกจากนี้ ข้าพเจ้ายินยอมให้ธนาคารแห่งประเทศไทยตรวจสอบประวัติ และเปิดเผย ส่ง หรือโอนข้อมูลไปยังหน่วยงานของรัฐที่มีอำนาจกำกับดูแล รวมถึงหน่วยงานอื่นที่เกี่ยวข้อง เพื่อประโยชน์ในการตรวจสอบความครบถ้วนถูกต้องของข้อมูล และการปฏิบัติตามกฎหมาย ที่เกี่ยวข้อง ตลอดจนเพื่อความร่วมมือระหว่างองค์กรที่กำกับดูแล ทั้งนี้ ข้าพเจ้าได้แจ้งให้ผู้ที่เกี่ยวข้องทราบถึงวัตถุประสงค์ดังกล่าวแล้วเช่นกัน

3. ข้าพเจ้ายินยอมให้ธนาคารแห่งประเทศไทยเรียกเอกสารหรือข้อมูลเพิ่มเติม ตรวจสอบประวัติ ของข้าพเจ้าตลอดระยะเวลาที่ดำรงตำแหน่ง และเปิดเผย ส่ง หรือโอนข้อมูลแก่หน่วยงานต่าง ๆ ตามที่กล่าวข้างต้น

4. ข้าพเจ้ายินยอมพ้นจากตำแหน่งที่ธนาคารแห่งประเทศไทยรับทราบไว้แล้วโดยทันที ในกรณีดังต่อไปนี้

(1) หากข้าพเจ้าขาดคุณสมบัติ หรือมีลักษณะต้องห้ามตามที่กำหนดในประกาศกระทรวงการคลัง และประกาศธนาคารแห่งประเทศไทยที่เกี่ยวข้อง ตามที่ข้าพเจ้าได้ให้การรับรองไว้ หรือ

(2) หากปรากฏในภายหลังว่า ข้าพเจ้าให้ข้อมูลอันเป็นเท็จหรือปกปิดข้อมูลบางส่วนหรือทั้งหมด ในแบบประวัติข้างต้นและเอกสารหลักฐานที่แนบมาด้วยนี้ ให้ถือว่าข้าพเจ้ามีพฤติกรรมที่แสดงถึงการกระทำอันส่อในทางไม่สุจริต

โดยข้าพเจ้าจะไม่ติดใจเรียกร้องหรือเอาความใด ๆ ต่อธนาคารแห่งประเทศไทยและบุคคลที่มีส่วนเกี่ยวข้อง

5. ในกรณีที่ข้าพเจ้าเป็นผู้ถือหุ้นรายใหญ่ของผู้ประกอบธุรกิจ ข้าพเจ้ายินยอมลดการถือหุ้นหรือมีไว้ ซึ่งหุ้นของบริษัทผู้ประกอบธุรกิจไม่ว่าทางตรงหรือทางอ้อม โดยรวมถึงหุ้นของผู้ที่เกี่ยวข้องกับข้าพเจ้าให้เหลือไม่เกินกว่าร้อยละ 10 ของหุ้นที่จำหน่ายได้แล้วทั้งหมด หากปรากฏข้อเท็จจริงตามข้อ 4(1) และข้อ 4(2) โดยข้าพเจ้าและผู้ที่เกี่ยวข้องจะนำหุ้นส่วนที่เกินร้อยละ 10 ออกจำหน่ายแก่บุคคลอื่นโดยเร็วภายใน 180 วันนับแต่วันที่ข้าพเจ้ามีลักษณะตามข้อ 4(1) หรือนับแต่วันที่ธนาคารแห่งประเทศไทยพบว่า ข้าพเจ้าให้ข้อมูลอันเป็นเท็จตามข้อ 4(2) ทั้งนี้ เว้นแต่จะได้รับการผ่อนผันจากธนาคารแห่งประเทศไทย โดยข้าพเจ้าจะไม่ติดใจเรียกร้องหรือเอาความใด ๆ ต่อธนาคารแห่งประเทศไทยและบุคคลที่มีส่วนเกี่ยวข้อง

ทั้งนี้ หากข้อมูลของข้าพเจ้าและเอกสารหลักฐานที่นำส่งผ่านระบบงานการขออนุญาตทำธุรกรรม ทางการเงินและการรายงานตามเงื่อนไข (ระบบ e-Application) และผ่านช่องทางอื่นตามที่ธนาคารแห่งประเทศไทยกำหนด เพื่อให้ธนาคารแห่งประเทศไทยใช้ประกอบการพิจารณาแล้วนั้น มีการเปลี่ยนแปลงที่ส่งผลกระทบอย่างมีนัยสำคัญต่อการพิจารณาคุณสมบัติและลักษณะต้องห้าม ข้าพเจ้าจะแจ้งให้ธนาคารแห่งประเทศไทยทราบภายใน 15 วัน นับแต่วันที่ทราบ หรือต่อมาถูกสอบสวนจากหน่วยงานรัฐ หรือหน่วยงานการกำกับดูแลของรัฐ ข้าพเจ้าจะแจ้งต่อธนาคารแห่งประเทศไทยภายใน 15 วัน นับแต่วันที่ทราบ หรือมีการถูกสอบสวน หรือตั้งคณะกรรมการสอบสวน หรือเริ่มกระบวนการสอบสวน แล้วแต่วันใดถึงก่อน

ข้าพเจ้าได้ศึกษา ทำความเข้าใจ และรับทราบในบทบาท อำนาจหน้าที่ และความรับผิดชอบ รวมทั้งข้อกำหนดตามที่บัญญัติไว้ในกฎหมายที่เกี่ยวข้อง ตลอดจนประกาศและหนังสือเวียนที่เกี่ยวข้องทั้งปวงอย่างถ่องแท้ โดยจะปฏิบัติงานในตำแหน่งด้วยความซื่อสัตย์สุจริตและมีจรรยาบรรณตามหลักธรรมาภิบาลที่ดีตลอดระยะเวลาที่ดำรงตำแหน่ง

ลงชื่อ………………………..……… (เจ้าของประวัติ/ผู้ให้คำยินยอม)

(…….………………………) (ชื่อ-นามสกุล ตัวบรรจง)

วันที่………...…………...…………..